cyanic-selkie/wikianc huggingface dataset:
कोड डिवीजन मल्टीपल एक्सेस
सीडीएमए मॉडुलन की कार्य प्रणाली
मल्टीपल एक्सेस की समस्या का एक सादृश्य एक कमरा (चैनल) है जिसमें लोग एक-दूसरे से एक साथ बात करना चाहते हैं। दुविधा से बचने के लिए, लोग बारी-बारी से बोल सकते हैं (टाइम डिवीजन), अलग-अलग तारत्वों पर बोल सकते हैं (आवृत्ति डिवीजन), या विभिन्न भाषाओं में बोल सकते हैं (कोड डिवीजन)। सीडीएमए अंतिम उदाहरण के अनुरूप है जहां एक ही भाषा बोलने वाले लोग एक-दूसरे को समझ सकते हैं, लेकिन अन्य भाषाओं को शोर के रूप में माना जाता है और अस्वीकार कर दिया जाता है। इसी तरह रेडियो सीडीएमए में उपयोगकर्ताओं के प्रत्येक समूह को एक साझला कोड दिया जाता है। कई कोड एक ही चैनल का प्रयोग कर लेते हैं, लेकिन केवल एक विशेष कोड से जुड़े उपयोगकर्ता ही संचार कर सकते हैं।
सामान्य तौर पर, सीडीएमए दो बुनियादी श्रेणियों से संबंधित है: सिंक्रोनस (ऑर्थोगोनल कोड) और एसिंक्रोनस (छद्म यादृच्छिक कोड)।
कोड-डिवीजन मल्टीप्लेक्सिंग (सिंक्रोनस सीडीएमए)
डिजिटल मॉडुलन विधि उनके अनुरूप है जो साधारण रेडियो ट्रांसीवर में उपयोग की जाती हैं। रेडियो ट्रांसीवर मामले में, एक कम-आवृत्ति के डेटा सिग्नल को उच्च-आवृत्ति के शुद्ध ज्या तरंग वाहक के साथ समय-गुणा किया जाता है और प्रेषित किया जाता है। यह प्रभावी रूप से दो संकेतों का एक आवृत्ति कनवल्शन (वीनर-खिनचिन प्रमेय) है, जिसके परिणामस्वरूप एक संकीर्ण साइडबैंड वाला वाहक बनता है। डिजिटल मॉडुलन विधि के मामले में, ज्या तरंग वाहक के स्थान पर वॉल्श फ़ंक्शन का प्रयोग किया जाता है। ये द्विआधारी (बायनरी) वर्ग तरंगें हैं जो एक पूर्ण ऑर्थोनॉर्मल सेट बनाती हैं। डेटा सिग्नल भी बाइनरी है और एक साधारण एक्सओआर (XOR) फ़ंक्शन से समय गुणन प्राप्त किया जाता है। यह आमतौर पर परिपथ में गिल्बर्ट सेल मिश्रण होता है।
सिंक्रोनस सीडीएमए डेटा स्ट्रिंग्स का प्रतिनिधित्व करने वाले वैक्टर के बीच ओर्थोगोनालिटी के गणितीय गुणों का प्रयोग करता है। उदाहरण के लिए, बाइनरी स्ट्रिंग 1011 को वेक्टर (1, 0, 1, 1) द्वारा दर्शाया जाता है। वेक्टरों (सदिशों) को उनके डॉट उत्पाद लेकर उनके संबंधित घटकों के उत्पादों को जोड़कर गुणा किया जा सकता है (उदाहरण के लिए, यदि u = (a, b) और v = (c, d) है, तो उनका डॉट उत्पाद u·v = ac + bd बना)। यदि डॉट उत्पाद शून्य है, तो दो वैक्टरों (सदिशों) को एक दूसरे से ओर्थोगोनल (लंबकोणीय) कहा जाता है। डॉट उत्पाद के कुछ गुण यह समझने में मदद करते हैं कि W-CDMA कैसे काम करता है। यदि सदिश a और b लंबकोणीय हैं, तो तथा:
सिंक्रोनस सीडीएमए में प्रत्येक उपयोगकर्ता अपने सिग्नल को मॉडुलन (संशोधित) करने के लिए दूसरों के कोड से ऑर्थोगोनल कोड का उपयोग करता है। नीचे दिए गए चित्र में 4 परस्पर ओर्थोगोनल डिजिटल सिग्नल का एक उदाहरण दिखाया गया है। ऑर्थोगोनल कोड का क्रॉस-सहसंबंध शून्य के बराबर होता है; दूसरे शब्दों में, वे एक दूसरे के साथ हस्तक्षेप नहीं करते हैं। IS-95 के मामले में, 64-बिट वॉल्श कोड अलग-अलग उपयोगकर्ताओं को अलग करने के लिए सिग्नल को एन्कोड करने में उपयोग किए जाते हैं। चूंकि 64 वॉल्श कोड में से प्रत्येक अन्य सभी के लिए ऑर्थोगोनल है, इसलिये सिग्नल 64 ऑर्थोगोनल सिग्नल में चैनलाइज़ किए जाते हैं। निम्न उदाहरण दर्शाता है कि प्रत्येक उपयोगकर्ता के सिग्नल को कैसे एन्कोड और डीकोड किया जा सकता है।
उदाहरण
वैक्टर के एक सेट से शुरू करें जो परस्पर ओर्थोगोनल हैं। (हालांकि पारस्परिक ऑर्थोगोनैलिटी ही एकमात्र शर्त है, किंतु ये वैक्टर आमतौर पर डिकोडिंग में आसानी के लिए बनाए जाते हैं, उदाहरण के लिए वॉल्श मैट्रिसेस से कॉलम या पंक्तियाँ) ऑर्थोगोनल फ़ंक्शंस का एक उदाहरण दाईं ओर चित्र में दिखाया गया है। इन वैक्टर को अलग-अलग उपयोगकर्ताओं को सौंपा जाएगा और इन्हें कोड, चिप कोड या चिपिंग कोड कहा जाता है। संक्षिप्तता के लिये इस उदाहरण के बाकी हिस्सों में केवल दो बिट्स वाले कोड v का उपयोग किया गया है ।
प्रत्येक उपयोगकर्ता एक अलग कोड से जुड़ा होता है, जैसे मान लो v से। एक 1 बिट को एक धनात्मक कोड v संचारित करके दर्शाया गया है, और एक 0 बिट को एक नकारात्मक कोड −v द्वारा दर्शाया गया है। उदाहरण के लिए, यदि v = (v0, v1) = (1, −1) और उपयोगकर्ता जो डेटा संचारित करना चाहता है वह (1, 0, 1, 1) है, तो संचरित प्रतीक होंगे:
इस लेख के लिए, हम इस निर्मित वेक्टर को संचरित वेक्टर कहते हैं ।
प्रत्येक प्रेषक (सेन्डर) के पास उस सेट से चुना गया एक अलग, अद्वितीय वेक्टर v होता है, लेकिन संचरित वेक्टर की निर्माण विधि समान होती है।
अब, हस्तक्षेप के भौतिक गुणों के कारण, यदि किसी बिंदु पर दो संकेत चरण (फेज़) में हैं, तो वे प्रत्येक संकेत के आयाम को दोगुना करने के लिए जुड़ते हैं, लेकिन यदि वे चरण में नहीं हैं, तो वे घटते हैं और एक संकेत देते हैं जो कि उन आयामों का अंतर होता है। डिजिटल रूप से, इस व्यवहार को घटक-घटक जोड़कर ट्रांसमिशन वैक्टरों के जोड द्वारा ठीक किया जा सकता है।
यदि प्रेषक0 के पास कोड (1, -1) और डेटा (1, 0, 1, 1) है, और प्रेषक1 के पास कोड (1, 1) और डेटा (0, 0, 1, 1) है, और दोनों प्रेषक एक साथ संचारण करते हैं, तो यह तालिका कोडिंग चरणों का वर्णन करती है:
क्योंकि सिग्नल0 और सिग्नल1 एक ही समय में वायु में प्रसारित होते हैं, वे जुडकर कच्चे सिग्नल बनाते हैं
इस कच्चे सिग्नल को इंटरफेरेंस (हस्तक्षेप) पैटर्न कहा जाता है। रिसीवर तब किसी भी ज्ञात प्रेषक के लिए प्रेषक के कोड को हस्तक्षेप पैटर्न के साथ जोड़कर एक उचित संकेत निकालता है। निम्न तालिका दर्शाती है कि यह कैसे काम करता है और दिखाती है कि सिग्नल एक दूसरे के साथ हस्तक्षेप नहीं करते हैं:
इसके अलावा, डिकोडिंग के बाद, 0 से अधिक के सभी मानों की व्याख्या 1 के रूप में की जाती है, जबकि शून्य से कम के सभी मानों की व्याख्या 0 के रूप में की जाती है। उदाहरण के लिए, डिकोडिंग के बाद, डेटा0 (2, -2, 2, 2) है, लेकिन रिसीवर इसकी व्याख्या करता है (1, 0, 1, 1)। ठीक 0 के मान का अर्थ है कि प्रेषक ने कोई डेटा संचारित नहीं किया, जैसा कि निम्न उदाहरण में है:
मान लें कि सिग्नल0 = (1, −1, −1, 1, 1, −1, 1, -1) अकेले प्रेषित होता है। निम्न तालिका रिसीवर का डीकोड दिखाती है:
जब रिसीवर प्रेषक 1 के कोड का उपयोग करके सिग्नल को डीकोड करने का प्रयास करता है, तो डेटा सभी शून्य होता है, इसलिए क्रॉस-सहसंबंध शून्य के बराबर होता है और यह स्पष्ट होता है कि प्रेषक 1 ने कोई डेटा संचारित नहीं किया।
एसिंक्रोनस सीडीएमए
सीडीएमए के सभी रूप रिसीवर्स को अवांछित संकेतों के खिलाफ आंशिक रूप से भेदभाव करने देने के लिए स्प्रेड-स्पेक्ट्रम प्रसार कारक का उपयोग करते हैं । निर्दिष्ट प्रसार अनुक्रमों के साथ एन्कोड किए गए सिग्नल प्राप्त हो जाते हैं, जबकि दूसरे अनुक्रमों (या समान अनुक्रम लेकिन अलग-अलग समय ऑफसेट) वाले सिग्नल प्रसार कारक द्वारा कम किए गए वाइडबैंड शोर के रूप में दिखाई देते हैं।
चूंकि प्रत्येक उपयोगकर्ता एमएआई (MAI) उत्पन्न करता है, इसलिये सीडीएमए ट्रांसमीटरों का सिग्नल शक्ति को नियंत्रित करना एक महत्वपूर्ण समस्या है। एक सीडीएम (सिंक्रोनस सीडीएमए), टीडीएमए, या एफडीएमए रिसीवर सैद्धांतिक रूप से इन प्रणालियों की ऑर्थोगोनैलिटी के कारण अलग-अलग कोड, टाइम स्लॉट या फ़्रीक्वेंसी चैनलों का उपयोग करके मनमाने ढंग के मजबूत संकेतों को पूरी तरह से अस्वीकार कर सकता है। यह अतुल्यकालिक सीडीएमए के लिए सम्भव नहीं है; अवांछित संकेतों की अस्वीकृति केवल आंशिक होती है। यदि कोई या सभी अवांछित संकेत वांछित संकेत से अधिक मजबूत हैं, तो वे इसे अभिभूत कर देंगे। यह नतीजतन किसी भी एसिंक्रोनस सीडीएमए सिस्टम की उस आवश्यकता को उभारता है कि रिसीवर पर देखे गए विभिन्न सिग्नल पावर स्तरों से यह लगभग मेल खाए। सीडीएमए सेल्युलर में, बेस स्टेशन प्रत्येक मोबाइल की ट्रांसमिट पावर को सख्ति से नियंत्रित करने के लिए एक तेज़ बंद-लूप पावर-कंट्रोल स्कीम का उपयोग करता है।
2019 में डॉपलर की निर्भरता और देरी की विशेषताओं के आधार पर कोड की आवश्यक लंबाई का सटीक अनुमान लगाने के लिए योजनाएं विकसित की गई। इसके तुरंत बाद मशीन लर्निंग पर आधारित तकनीकें, जो वांछित लंबाई और प्रसार गुणों के अनुक्रम उत्पन्न करती हैं, को भी प्रकाशित किया गया। ये पुराने गोल्ड और वेल्च अनुक्रमों के साथ अत्यधिक प्रतिस्पर्धी हैं। ये लीनियर-फीडबैक-शिफ्ट-रजिस्टरों द्वारा उत्पन्न नहीं होते हैं, बल्कि इन्हें लुकअप टेबल में संग्रहित किया जाता है।
निश्चित आवृत्ति स्पेक्ट्रम का योग्य व्यावहारिक उपयोग
सिद्धांत रूप में सीडीएमए, टीडीएमए और एफडीएमए में बिल्कुल समान वर्णक्रमीय दक्षता (स्पेक्ट्रल ऐफिशीयेन्सी) है, लेकिन, व्यवहार में, प्रत्येक की अपनी-अपनी चुनौतियां हैं - सीडीएमए के मामले में शक्ति नियंत्रण, टीडीएमए के मामले में समय, और एफडीएमए के मामले में आवृत्ति उत्पादन/फ़िल्टरिंग।
टीडीएमए सिस्टम को सभी उपयोगकर्ताओं के ट्रांसमिशन समय को सावधानीपूर्वक सिंक्रनाइज़ करना होता है ताकि यह सुनिश्चित हो सके कि वे सही समय स्लॉट में प्राप्त हों और एक दुसरे से हस्तक्षेप नहीं करें। चूंकि इसे मोबाइल वातावरण में पूरी तरह से नियंत्रित नहीं किया जा सकता है, इसलिये प्रत्येक समय स्लॉट में एक गार्ड समय अवश्य होना चाहिए, जिससे उपयोगकर्ताओं के हस्तक्षेप की संभावना कम हो जाती है, लेकिन इससे वर्णक्रमीय दक्षता कम हो जाती है।
इसी तरह, एफडीएमए सिस्टम को उपयोगकर्ता की गतिशीलता से हुए सिग्नल स्पेक्ट्रम के अप्रत्याशित डॉपलर शिफ्ट के कारण आसन्न चैनलों के बीच एक गार्ड बैंड का उपयोग अवश्य करना होता है। गार्ड बैंड इस संभावना को कम कर देंगे कि आसन्न चैनल आपस में हस्तक्षेप करें, लेकिन ये स्पेक्ट्रम के उपयोग को कम कर देंगे।
संसाधनों का लचीला आवंटन
एसिंक्रोनस सीडीएमए संसाधनों के लचीले रूप से आवंटन अर्थात सक्रिय उपयोगकर्ताओं के लिए प्रसार अनुक्रमों का आवंटन में एक प्रमुख लाभ प्रदान करता है। सीडीएम (सिंक्रोनस सीडीएमए), टीडीएमए और एफडीएमए के मामले में क्रमशः एक साथ ऑर्थोगोनल कोड, टाइम स्लॉट और फ़्रीक्वेंसी स्लॉट की संख्या निर्धारित होती है, इसलिए इकट्ठे उपयोगकर्ताओं की संख्या के संदर्भ में इनकी क्षमता सीमित है। सीडीएम, टीडीएमए और एफडीएमए सिस्टम के लिए निश्चित संख्या में ऑर्थोगोनल कोड, टाइम स्लॉट या फ़्रीक्वेंसी बैंड आवंटित किए जा सकते हैं, जो टेलीफोनी और पैकेटयुक्त डेटा ट्रांसमिशन की फटी प्रकृति के कारण कम उपयोग में आते हैं। एसिंक्रोनस सीडीएमए सिस्टम में उपयोगकर्ताओं की संख्या की कोई सख्त सीमा नहीं है, केवल वांछित बिट त्रुटि संभावना द्वारा नियंत्रित एक व्यावहारिक सीमा है क्योंकि एसआईआर (सिग्नल-टू-इंटरफेरेंस अनुपात) उपयोगकर्ताओं की संख्या के साथ विपरीत रूप से बदलता है। मोबाइल टेलीफोनी जैसे वातावरण में, एसिंक्रोनस सीडीएमए द्वारा वहन किया जाने वाला लाभ यह है कि पर्फोर्मेंस (बिट त्रुटि दर) को बेतरतीब ढंग से उतार-चढ़ाव करने की अनुमति दी जाती है, जिसमें औसत मूल्य उपयोगकर्ताओं की संख्या और उपयोग के प्रतिशत के गुणा द्वारा निर्धारित किया जाता है। मान लीजिए कि 2N उपयोगकर्ता जो केवल आधा समय बात करते हैं, तो 2N उपयोगकर्ताओं को उसी समान औसत बिट त्रुटि संभावना के साथ समायोजित किया जा सकता है जिससे N उपयोगकर्ता जो हर समय बात करते हैं उनका किया जाता है। यहां मुख्य अंतर यह है कि N उपयोगकर्ता जो हर समय बात करते हैं उनके लिए बिट त्रुटि संभावना स्थिर है, जबकि 2N उपयोगकर्ता जो आधा समय बात करते हैं उनके लिए यह एक यादृच्छिक मात्रा (उसी माध्य के साथ) है।
सीडीएमए की स्प्रेड-स्पेक्ट्रम विशेषताएं
अधिकांश मॉडुलन योजनाएं इस सिग्नल की बैंडविड्थ को कम करने का प्रयास करती हैं क्योंकि बैंडविड्थ एक सीमित संसाधन है। हालांकि, स्प्रेड-स्पेक्ट्रम तकनीक एक ट्रांसमिशन बैंडविड्थ का उपयोग करती है जो न्यूनतम आवश्यक सिग्नल बैंडविड्थ से कई अधिक ज़्यादा हैं। ऐसा करने के शुरुआती कारणों में से एक, मार्गदर्शन और संचार प्रणालियों सहित, सैन्य अनुप्रयोग थे। इन प्रणालियों को स्प्रेड स्पेक्ट्रम की सुरक्षा और जाम के प्रतिरोध के कारण स्प्रेड स्पेक्ट्रम का उपयोग करके डिजाइन किया गया था। एसिंक्रोनस सीडीएमए में कुछ स्तर की गोपनीयता अंतर्निहित है क्योंकि सिग्नल एक छद्म-यादृच्छिक कोड का उपयोग करके फैलता है; यह कोड स्प्रेड-स्पेक्ट्रम संकेतों को यादृच्छिक रूप जैसा या शोर जैसे गुण जैसा दर्शाता है। एक रिसीवर डेटा को एन्कोड करने के लिए उपयोग किए जाने वाले छद्म-यादृच्छिक अनुक्रम के ज्ञान के बिना इस संचरण को डिमॉड्यूलेट नहीं कर सकता है। सीडीएमए जैमिंग के लिए भी प्रतिरोधी है। जैमिंग सिग्नल में सिग्नल को जाम करने के लिए केवल सीमित मात्रा में शक्ति उपलब्ध होती है। जैमर या तो सिग्नल की पूरी बैंडविड्थ पर अपनी ऊर्जा फैला सकता है या पूरे सिग्नल के केवल एक हिस्से को जाम कर सकता है।
सीडीएमए संकीर्ण-बैंड हस्तक्षेप (नैरो-बैंड इंटरफेरेंस) को भी प्रभावी ढंग से अस्वीकार कर सकता है। चूंकि नैरो-बैंड इंटरफेरेंस स्प्रेड-स्पेक्ट्रम सिग्नल के केवल एक छोटे से हिस्से को प्रभावित करता है, इसलिए इसे बिना ज्यादा जानकारी खोए नॉच फिल्टरिंग के जरिए आसानी से हटाया जा सकता है। इस खोए हुए डेटा को पुनर्प्राप्त करने में सहायता के लिए कनवल्शन एन्कोडिंग और इंटरलीविंग का उपयोग किया जा सकता है। सीडीएमए सिग्नल मल्टीपाथ फ़ेडिंग के लिए भी प्रतिरोधी हैं। चूंकि स्प्रेड-स्पेक्ट्रम सिग्नल एक बड़े बैंडविड्थ पर कब्जा करता है, इसलिये इसका केवल एक छोटा सा हिस्सा ही किसी समय मल्टीपाथ के कारण लुप्त होगा। नैरो-बैंड हस्तक्षेप की तरह, इसके परिणामस्वरूप केवल थोडा ही डेटा का नुकसान होगा और इसे भी ठीक किया जा सकता है।
एक अन्य कारण कि सीडीएमए मल्टीपाथ हस्तक्षेप के लिए प्रतिरोधी है ये है कि प्रेषित छद्म-यादृच्छिक कोड के विलंबित संस्करणों का मूल छद्म-यादृच्छिक कोड के साथ खराब सहसंबंध होता है, और इस प्रकार वह एक अन्य उपयोगकर्ता के रूप में दिखाई देता है, जिसे रिसीवर पर अनदेखा किया जाता है। दूसरे शब्दों में, जब तक मल्टीपाथ चैनल कम से कम एक चिप की देरी को प्रेषित करेगा, तब तक मल्टीपाथ सिग्नल रिसीवर तक कुछ इस तरह पहुंचेंगे कि वे इच्छित सिग्नल से कम से कम एक चिप के समय पर स्थानांतरित होंगे। छद्म-यादृच्छिक कोड के सहसंबंध गुण ऐसे हैं कि यह थोडी-सी देरी मल्टीपाथ को इच्छित सिग्नल से असंबंद्धित प्रतीत करवाती है, और इस कारण से इसे अनदेखा कर दिया जाता है।
कुछ सीडीएमए डिवाइस रेक रिसीवर का उपयोग करते हैं, जो सिस्टम के प्रदर्शन को बेहतर बनाने के लिए मल्टीपाथ विलंब घटकों का प्रयोग करता है। एक रेक रिसीवर कई सहसंबंधकों से जानकारी को जोड़ता है, प्रत्येक सहसंबंधक एक अलग पथ देरी पर ट्यून किया जाता है, जिससे एक साधारण रिसीवर, जिसमें सबसे मजबूत सिग्नल के पथ विलंब को एक ही सहसंबंध से ट्यून किया जाता है, की तुलना में सिग्नल का एक मजबूत संस्करण तैयार होता है।
फ़्रिक्वेंसी पुन: उपयोग एक सेलुलर सिस्टम के भीतर अन्य सेल साइटों पर उसी रेडियो चैनल आवृत्ति का पुन: उपयोग करने की क्षमता है। एफडीएमए और टीडीएमए प्रणालियों में आवृत्ति नियोजन एक महत्वपूर्ण चीज़ है। विभिन्न सेल में उपयोग की जाने वाली आवृत्तियों की सावधानीपूर्वक योजना बनाई जानी चाहिए ताकि यह सुनिश्चित हो सके कि विभिन्न सेल से संकेत एक दूसरे के साथ हस्तक्षेप न करें। सीडीएमए प्रणाली में प्रत्येक सेल में समान आवृत्ति का उपयोग किया जा सकता है, क्योंकि इसमें छद्म-यादृच्छिक कोड का उपयोग करके चैनलीकरण किया जाता है। प्रत्येक सेल में समान आवृत्ति का पुन: उपयोग करने से सीडीएमए प्रणाली में आवृत्ति नियोजन की आवश्यकता समाप्त हो जाती है; हालांकि, विभिन्न छद्म-यादृच्छिक अनुक्रमों की योजना यह सुनिश्चित करने के लिए की जानी चाहिए कि एक सेल से प्राप्त सिग्नल पास के दुसरे सेल से सिग्नल से सहसंबंधित न हों।
चूंकि आसन्न सेल समान आवृत्तियों का उपयोग करते हैं, इसलिये सीडीएमए सिस्टम में सॉफ्ट हैंड-ऑफ करने की क्षमता होती है। सॉफ्ट हैंड-ऑफ मोबाइल टेलीफोन को दो या दो से अधिक सेल के साथ एक साथ संचार करने की अनुमति देते हैं। हैंड-ऑफ़ पूर्ण होने तक सर्वोत्तम सिग्नल गुणवत्ता का चयन किया जाता है। यह अन्य सेलुलर सिस्टम में उपयोग किए जाने वाले हार्ड हैंड-ऑफ से अलग है। हार्ड-हैंड-ऑफ की स्थिति में, जैसे-जैसे मोबाइल टेलीफोन हैंड-ऑफ के करीब पहुंचता है, सिग्नल की शक्ति अचानक बदल सकती है। इसके विपरीत, सीडीएमए सिस्टम सॉफ्ट हैंड-ऑफ का उपयोग करते हैं, जो कि डिटेक्ट नहीं किये जा सकते और अधिक विश्वसनीय और उच्च गुणवत्ता वाला संकेत प्रदान करता है।
सहयोगात्मक सीडीएमए
अपलिंक के लिए सहयोगात्मक सीडीएमए नामक एक नयी सहयोगी बहु-उपयोगकर्ता संचरण और पहचान योजना की जांच की गई है जो एमएआई-सीमित वातावरण में उपयोगकर्ता क्षमता को प्रसारण लंबाई से बहुत परे बढ़ाने के लिए उपयोगकर्ताओं के लुप्त होती चैनल सिग्नेचरों के अंतर का प्रयोग करती है। कुछ लेखक बताते हैं कि इस वृद्धि को हैफ्लैट फ़ेडिंग चैनलों में कम जटिलता और उच्च बिट त्रुटि दर पर प्राप्त करना संभव है, जो अतिभारित सीडीएमए सिस्टम के लिए एक प्रमुख शोध चुनौती है। इस तकनीक में, पारंपरिक सीडीएमए की तरह प्रति उपयोगकर्ता को एक अनुक्रम का देने के बजाय, लेखक समान प्रसार अनुक्रम को साझा करने और समूह प्रसार और वि-प्रसार संचालन को सक्षम करने के लिए उपयोगकर्ताओं की एक छोटी संख्या का समूह बनाते हैं। नए सहयोगी बहु-उपयोगकर्ता रिसीवर में दो चरण होते हैं: समूहों के बीच एमएआई को दबाने के लिए समूह बहु-उपयोगकर्ता पहचान (एमयूडी) चरण और एक कम-जटिलता वाले अधिकतम-संभावना का पता लगाने का चरण ताकि संयुक्त रूप से सह-प्रसार उपयोगकर्ताओं के डेटा को न्यूनतम यूक्लिडियन-दूरी माप और उपयोगकर्ताओं के चैनल-लाभ गुणांक का उपयोग करके पुनर्प्राप्त किया जा सके। एक उन्नत सीडीएमए संस्करण जिसे इंटरलीव-डिवीजन मल्टीपल एक्सेस (आईडीएमए) के रूप में जाना जाता है, सीडीएमए सिस्टम में उपयोग किए जाने वाले हस्ताक्षर अनुक्रम के स्थान पर ऑर्थोगोनल इंटरलीविंग का उपयोग उपयोगकर्ता पृथक्करण के एकमात्र साधन के रूप में करता है।
सीडीएमए नेटवर्क ऑपरेटर
ऑलटेल, वेरिज़ोन वायरलेस, अमेरिका सेलुलर और क्वेस्ट संचार संयुक्त राज्य अमेरिका के भीतर सीडीएमए नेटवर्कों पर कार्य करते हैं। विश्व भर में, वहाँ से 60 लाख से अधिक उपयोगकर्ताओं को सेवा उपलब्ध करा रहे हैं।
मूत्रमार्ग
मूत्रमार्ग (urethra) शरीर में स्थित एक नलिका है जो मूत्राशय और मूत्रद्वार (urinary meatus) को जोड़ती है और इसी से होकर शरीर से मूत्र बाहर (पुरुष और स्त्री दोनों में) निकलता है। स्त्रियों में तथा कुछ अन्य प्राइमेट्स में  मूत्रमार्ग, योनि के ऊपर स्थित मूत्रद्वार में खुलती है।
अपमूत्रण
मूत्र को शरीर के बाहर निकालना अपमूत्रण या 'मूत्र त्यागना' (Urination) कहलाता है। इस क्रिया में मूत्राशय का मूत्र यूरेथ्रा, मूत्रद्वारा होते हुए शरीर से बाहर निकाला जाता है।
ककोड N.Z.A., धारी तहसील
ककोड N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कलगल्ल (अनंतपुर)
कलगल्ल (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
सुमन कल्याणपुर
प्रारंभिक जीवन
सुमन कल्याणपुर का जन्म 28 जनवरी 1937 को तब के पूर्वी बंगाल बांग्लादेश के शहर ढाका में हुआ था। सुमन कल्याणपुर के पिता शंकर राव हेम्मडी कर्नाटक के मैंगलोर के एक सारस्वत ब्राह्मण परिवार से थे। हेम्मडी, उडुपी जिले, कर्नाटक के कुंडापुर तालुक में एक गाँव है। उन्होंने सेंट्रल बैंक ऑफ इंडिया में एक शीर्ष पद पर कार्य किया और बहुत लंबे समय तक ढाका में तैनात रहे। पिता और माता सीता हेम्मडी के अलावा परिवार में 5 बेटियाँ और एक बेटा था, जिसमें सुमन अपने भाई-बहनों में सबसे बड़ी थी। 1943 में, उनका परिवार मुंबई आ गया, जहाँ उन्होंने अपना संगीत प्रशिक्षण प्राप्त किया।
सुमन की हमेशा से चित्रकला और संगीत में रूचि रही थी। मुंबई के प्रसिद्ध सेंट कोलंबा हाई स्कूल से स्कूली शिक्षा पूरी करने के बाद, उन्हें चित्रकला में आगे की पढ़ाई के लिए प्रतिष्ठित सर जे.जे. स्कूल ऑफ़ आर्ट्स में प्रवेश मिला। इसके साथ ही, उन्होंने पुणे के प्रभात फ़िल्म्स के संगीत निर्देशक और एक करीबी पारिवारिक मित्र, पंडित केशव राव भोले से शास्त्रीय गायन सीखना शुरू किया। सुमन के अनुसार, शुरू में गायन सिर्फ उनका शौक था लेकिन धीरे-धीरे संगीत में उनकी रुचि बढ़ती गई और उन्होंने उस्ताद खान, अब्दुल रहमान खान और गुरुजी मास्टर नवरंग से इसे सीखना शुरू कर दिया। सुमन की छोटी बहन श्यामा हेम्मडी भी एक गायिका थीं।
विवाहित जीवन
सुमन हेम्मडी ने 1958 में मुंबई के एक व्यवसायी रामानंद कल्याणपुर से शादी की और इस तरह सुमन हेम्मडी से सुमन कल्याणपुर बन गई। वह शादी के बाद हर रिकॉर्डिंग सेशन के लिए उनके साथ जाती थी। उनकी एक बेटी है जिसका नाम चारुल अग्नि है जो शादी के बाद संयुक्त राज्य अमेरिका में बस गई है। उनकी भव्य बेटी ऐशनी अग्नि भारत लौट आई और मुंबई में अपनी माँ के नाम पर एक गैर सरकारी संस्था ( एन.जी.ओ.) की शुरुआत की।
करियर
सुमन के अनुसार,
घर में हर किसी का कला और संगीत के प्रति झुकाव था लेकिन सार्वजनिक प्रदर्शनों के लिए सख्त वर्जित था। फिर भी, मैं 1952 में ऑल इंडिया रेडियो के लिए गाने की पेशकश के लिए 'नहीं' नहीं कह सकती थी। यह मेरा पहला सार्वजनिक प्रदर्शन था जिसके बाद मुझे वर्ष 1953 में रिलीज हुई मराठी फ़िल्म शुक्राची चांदनी के लिए गाने का मौका मिला। उस समय, शेख मुख्तार फ़िल्म "मंगू" बना रहे थे जिसके संगीतकार मोहम्मद शफी थे। शेख मुख्तार मेरे "शुक्राची चांदनी ’’ गीतों से इतने प्रभावित हुए, कि उन्होंने मुझे फ़िल्म ’मंगू’ के लिए 3 गाने गाने के लिए कहा। हालाँकि, कुछ अज्ञात कारणों के कारण, बाद में ओ.पी.नैय्यर ने मोहम्मद शफी की जगह ली और मेरे तीन गीतों में से केवल एक लोरी "कोइ पुकारे धीरे से तुझको" को ही फ़िल्म में बरकरार रखा गया। इस प्रकार, मैंने 1954 की रिलीज़ 'मंगू' के साथ हिंदी सिनेमा में प्रवेश किया।  —  सुमन कल्याणपुर
फिल्म "मंगू" के तुरंत बाद, सुमन ने फ़िल्म "दरवाज़ा" (1954) के लिए संगीतकार नौशाद के संगीत निर्देशन में 5 गाने गाए, जो कि इस्मत चुगताई द्वारा निर्मित और शाहिद लतीफ द्वारा निर्देशित थे। चूंकि "दरवाज़ा"पहली रिलीज़ हुई थी, इसलिए आमतौर पर इसे सुमन कल्याणपुर की पहली हिंदी फ़िल्म माना जाता है। उसी वर्ष (1954) में, सुमन ने फ़िल्म आर पार के लिए मोहम्मद रफ़ी और गीता दत्त के साथ ओ.पी.नैय्यर के हिट कलाकारों की टुकड़ी के गीत "मोहब्बत कर लो, जी भर लो, अजी किसने रोका है" को गाया। सुमन के अनुसार, उनके पास गाने के लिए एक एकल पंक्ति थी और उनकी सेवाओं का उपयोग इस गीत में एक कोरस गायक के रूप में किया गया था। यह एकमात्र ऐसा गीत साबित हुआ, जिसे उन्होंने ओ.पी.नैय्यर के लिए गाया था।
सुमन कल्याणपुर का पहला फ़िल्म गीत, दरवाज़ा (1954) में तलत महमूद के साथ एक युगल गीत था। तलत महमूद ने कल्याणपुर को एक संगीत समारोह में गाते हुए सुना और उनके गायन से बहुत प्रभावित हुए। एक नई गायिका के लिए यह लम्बी छलांग थी। जिसने सुमन को गायन के क्षेत्र में स्थापित करने में काफ़ी मदद की!, जब तलत उसके साथ युगल गीत गाने के लिए सहमत हो गए, जिससे फिल्म उद्योग के जेहन में उनका नाम बैठ गया और सुमन को नोटिस किया।
उन्होंने फ़िल्म "मंगू" (1954), "कोई पुकारे धीरे से तुझे" गाना गाया। कल्याणपुर ने मियाँ बीबी राज़ी (1960), बात एक रात की (1962), दिल एक मंदिर (1963), दिल ही तो है (1963), शगुन (1964), जहाँआरा (1964), साँझ और सवेरा ( 1964), नूरजहाँ (1967), साथी (1968) और पाकीज़ा (1971)। उन्होंने संगीतकार शंकर-जयकिशन, रौशन, मदन मोहन, एस.डी. बर्मन, एन. दत्ता, हेमंत कुमार, चित्रगुप्त, नौशाद, एस.एन. त्रिपाठी, गुलाम मुहम्मद, कल्याणजी-आनंदजी और लक्ष्मीकांत-प्यारेलाल के लिए गाने गाए। उन्होंने 740 से अधिक फ़िल्मी और ग़ैर-फ़िल्मी गाने गाए हैं। उन्होंने 1960 के दशक में रफ़ी के साथ 140 से अधिक युगल गीत गाए।
मराठी फ़िल्म "पसंत आहे मुलगी" के लिए सुमन का पहला सुपरहिट गीत—"भतुकलिका खल मांडिला" था। इसके संगीतकार वसंत प्रभु थे। उसके बाद उन्होंने 20 साल पीछे मुड़ कर नहीं  देखा। "पुत्रा व्हावा आइसा", "इकती", "मानिनी" और "अन्नपूर्णा" उनकी कुछ यादगार मराठी फ़िल्में थीं। लेकिन मराठी फ़िल्मों के बाहर भी, उनकी हिट विरासत हैं और मराठी फ़िल्मों के 50 से अधिक कालातीत रत्न, भावजीत और भक्तिगीत शामिल हैं।
कल्याणपुर ने संगीतकार हेमंत कुमार के निर्देशन में लता मंगेशकर के साथ युगल गीत "कभी आज, कभी कल, परसों" गाया। उन्होंने पुरुष गायकों मोहम्मद रफ़ी, मन्ना डे, मुकेश, तलत महमूद और हेमंत कुमार के साथ कुछ लोकप्रिय युगल रिकॉर्ड किए। रफ़ी के साथ उनके कुछ यादगार युगल गीत "आजकल तेरे मेरे प्यार के चर्चे", "ना-ना करते प्यार", "तुम रूठो ना हसीना", "रहे ना रहे हम", "परबतें के पेड़ों पर शाम का बसेरा", "ये पर्वर्तों के दयारे", "अजहुना आए बलमा", "तुमने पुकारा  और हम चले आये", "बाद मुददत के ये घडी आयी", "मुझसे शादी नहीं की", "दिल ने फिर याद किया", "तुझको दिलदारी की कसम" और "चांद तकता है इधर", मन्ना डे के साथ, उन्होंने दत्ताराम के संगीत निर्देशन में लोकप्रिय गीत "ना जाने कहाँ हम थे" गाया। मुकेश के साथ उन्होंने कई लोकप्रिय युगल गीत गाए हैं जैसे "ये किसने गीत छेड़ा"’, "अखियाँ का नूर है तू", "मेरे प्यार में तू है", "दिल ने फिर याद किया", "शमा से कोई नहीं", आदि।
कल्याणपुर में शास्त्रीय आधार के साथ कुछ यादगार गाने भी रिकॉर्ड किए गए, जिनमें "मनमोहन मन में हो तुम", "मेरे संग गा गुनगुना" और "गिर गइ रे मोर माथे की बिंदिया" शामिल हैं।
लता मंगेशकर के साथ आवाज की समानता
सुमन कल्याणपुर की आवाज गायिका लता मंगेशकर से काफी मिलती-जुलती थी। उनके कई गीत लता की शैली से अप्रभेद्य (अविभाज्य; सूक्ष्म सीमाओं तक) हैं, क्योंकि उन्होंने लता की तुलना में गुणवत्ता के साथ गाया है। उनकी आवाज और लता की समानता के बारे में कल्याणपुर बहुत असहज थी। इस समानता के बारे में उन्होंने एक बार उत्तर दिया था, "मैं लता से काफी प्रभावित थी। अपने कॉलेज के दिनों में, मैं लता के गाने गाती थी। मेरी आवाज़ नाज़ुक और पतली थी..... मैं क्या कर सकती थी? रेडियो सीलोन से भी रिले किया। गीत, नामों की कभी घोषणा नहीं की गई थी। यहां तक ​​कि अभिलेखों ने भी कभी-कभी गलत नाम दिया। हो सकता है कि अधिक भ्रम हो। " 1950 और 1960 के दशक में, इस अवधि को हिंदी फिल्म संगीत के स्वर्ण युग के रूप में संदर्भित किया गया था। इस समय मंगेशकर बहनों (लता और आशा भोसले) पर महिला पार्श्व गायन का बोलबाला था। जब लता रिकॉर्डिंग के लिए उपलब्ध नहीं थीं, या यदि निर्माता प्रति गीत 100 रुपये की दर से खर्च नहीं कर सकते थे, तो यह गीत कल्याणपुर द्वारा गाया जाता था। इसी अवधि के दौरान, लता ने रॉयल्टी के मुद्दों पर रफ़ी के साथ गाने से इनकार कर दिया था और उन गीतों को रफ़ी के साथ कल्याणपुर द्वारा रिकॉर्ड किया गया था। उन्होंने इस अवधि में रफ़ी के साथ 140 से अधिक युगल गीत गाए।
सिसोटा,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721 2018
बाहरी कड़ियाँ
उत्तर प्रदेश के जिले (नक्शा)
कुछ खट्टी कुछ मीठी (2001 फ़िल्म)
कुछ खट्टी कुछ मीठी 2001 में बनी हिन्दी भाषा की फिल्म है।
विश्‍वनाथ सिंह
विश्‍वनाथ सिंह भारत के उत्तर प्रदेश की चौथी विधानसभा सभा में विधायक रहे।  1967 उत्तर प्रदेश विधान सभा चुनाव में इन्होंने उत्तर प्रदेश के आजमगढ़ जिले के 223 - मुबारकपुर विधान सभा निर्वाचन क्षेत्र से कांग्रेस की ओर से चुनाव में भाग लिया।
२०१९ में निधन
निम्नलिखित सूची उन लोगों की है जिनका २०१९ में निधन हो गया।
यहाँ पर सभी दिनांक के क्रमानुसार हैं और एक दिन की दो या अधिक प्रविष्टियाँ होने पर उनके मूल नाम को वर्णक्रमानुसार में दिया गया है। यहाँ लिखने का अनुक्रम निम्न है:
राष्ट्रीय राजमार्ग १८ (भारत)
राष्ट्रीय राजमार्ग १८ (National Highway 18) भारत का एक राष्ट्रीय राजमार्ग है। यह झारखंड के धनबाद ज़िले में गोबिंदपुर से ओड़िशा में बालेश्वर तक चलता है।
ओड़िशा पुलिस
ओड़िशा पुलिस भारत के ओड़िशा प्रदेश का सर्वोच्च अपराध निवारण संस्था है । इसका मुख्यालय ओड़ीशा की राजधानी भुवनेश्वर शहर में स्थित है । वर्ष 1956 में इसका गठन हुआ था ।
इतिहास
ओड़ीशा पुलिस का गठन 1 अप्रैल 1936 में हुआ था, जब ओड़िशा भारत का एक स्वतंत्र प्रदेश बना ।
संरचना
ओड़ीशा पुलिस ओड़ीशा राज्य सरकार के गृह मंत्रालय की प्रत्यक्ष देख रेख में कार्य करता है । एक वरिष्ठ आईपीएस अधिकारी ड़ीजीपी पद पर तैनात हैं । इसके तीन प्रमुख डिविजन हैं, यथा तकनीकी, प्रशिक्षण व जांच । ये सारे डिविजन के तहत राज्य में कुल 471 थाने हैं ।
चुम्बकीय बेयरिंग
चुम्बकीय धारुक या चुम्बकीय बेयरिंग (magnetic bearing) ऐसा बेयरिंग है जो किसी शैफ्ट को चुम्बकीय बलों के द्वारा एक अक्ष पर बनाये रखता है। चुम्बकीय बीयरिंग बिना किसी भौतिक-सम्पर्क के ही चलायमान अवयवों को एक सीमा में धारण किये रहते हैं। इस कारण चुम्बकीय बेयरिंग सबसे अधिक गति से चलने वाले शैफ्टों आदि को भी धारण करने में सक्षम हैं।
ओड़िशा पुलिस
विशेष उपलब्धियां
ओड़ीशा पुलिस को सूचना प्रौद्योगिकी का श्रेष्ठ प्रयोग के लिए राष्ट्रीय अपराध रेकॉर्ड ब्यूरो की ओर से पुरस्कार मिला है । देश का द्वितीय सर्वश्रेष्ठ पुलिस थाना के लिए भी ओड़ीशा पुलिस को विशेष सम्मान मिला है ।
चुम्बकीय बेयरिंग
मोटे तौर पर चुम्बकीय बेयरिंग दो तरह के होते हैं-
ओड़िशा पुलिस
विवादास्पद पहलू
ओड़ीशा पुलिस पर गुप्त सूचना पर कार्रवाई न करने का आरोप है । पुलिस भर्ती में देरी व अनियमितता के लिए भी इसकी आलोचना हुई है । ओड़ीशा पुलिस के कई पदस्थ अधिकारी रिस्वत व धोखाधड़ी मामले में पकड़े गए हैं । ओड़ीशा के कवि तपन कुमार प्रधान अपनी किताबों में ओड़िशा पुलिस द्वारा आपराधिक जाँच में व्यापक अनियमितता होने का खुलासा किया है, खास कर हेमांगी शर्मा धोखाधड़ी मामले में ।
सोंधन मोहम्मदपुर,संभल (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
अतीश दीपंकर
अतीश दीपंकर श्रीज्ञान ( ཇོ་བོ་རྗེ་དཔལ་ལྡན་ཨ་ཏི་ཤ།; ) (982–1054) एक बौद्ध धर्मप्रचारक विक्रमशिला के एक प्रसिद्ध अध्यापक थे। ११वीं शताब्दी में महायान और वज्रयान बौद्ध सम्प्रदायों को एशिया में प्रचारित-प्रसारित करने वाले लोगों में उनका सर्वश्रेष्ठ स्थान है। उन्होने तिब्बत से सुमात्रा तक बौद्ध दर्शन के प्रचार-प्रसार में महत्वपूर्ण भूमिका निभायी। सन १०१३ ई में उन्होने श्रीविजय राज्य की यात्रा की और वहाँ १२ वर्ष तक रहे और फिर भारत लौटे।
कुलेथ-उ०व०-६, यमकेश्वर तहसील
कुलेथ-उ०व०-६, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
वकीलाँ वाला
वकीलाँ वाला (Vakilan Wala) भारत के पंजाब राज्य के फ़िरोज़पुर ज़िले में स्थित एक गाँव है।
बड़ा तालाब, भोपाल
बड़ा तालाब, भोपाल  मध्य प्रदेश की राजधानी भोपाल में स्थित है|यह तालाब पीने के पानी का मुख्य स्रोत हैं। यह स्थान भोपाल नगर के बहुत पास है । इस स्थान पर नौका भी चलती है।बड़े तालाब में एक करोड़ से ज्यादा पानी की मात्रा है।
इतिहास
स्थानीय लोगों के अनुसार इस तालाब का निर्माण मालवा के शासक राजा भोज(1005-1055) ने करवाया था।
विश्व पर्यावास दिवस
विश्व पर्यावास दिवस प्रत्येक वर्ष अक्टूबर माह के प्रथम सोमवार को मनाया जाता है आधिकारिक तौर पर संयुक्त राष्ट्र ने इसे वर्ष 1986 में प्रथम बार मनाया इसको मनाने का उद्देश्य हमारे शहरों एवं कस्बों की स्थिति का पता करना तथा आश्रय हेतु पर्याप्त मानव अधिकार की आवश्यकता की पूर्ति सुनिश्चित करना है साथी इसका उद्देश्य भविष्य की पीढ़ियों के आश्रय हेतु संयुक्त रूप से किए जाने वाले प्रयासों को जोड़ना है
पर्यावास स्क्रॉल ऑफ ऑनर
पर्यावास स्क्रॉल ऑफ ऑनर पुरस्कार संयुक्त राष्ट्र द्वारा आयोजित ह्यूमन सेटलमेंट प्रोग्राम (UNHSP) के तहत वर्ष 1989 से दिया जा रहा है यह पुरस्कार मानव पर्यावास की दिशा में किए जानेवाले उल्लेखनीय योगदान हेतु दिया जाता है।
गर्जिया, डीडीहाट तहसील
गर्जिया, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
ओ॰ पी॰ नय्यर
ओंकार प्रसाद नय्यर (16 जनवरी 1926 - 27 जनवरी 2007), अपने नाम के संक्षिप्त रूप ओ॰ पी॰ नय्यर से लोकप्रिय हिन्दी फिल्मों के एक प्रसिद्ध संगीतकार थे जो लाहौर में पैदा हुए थे तथा अपने चुलबुले संगीत के लिये जाने जाते थे।
ओ॰ पी॰ नय्यर ने अपना फिल्मी सफर शुरू किया १९४९ में कनीज फिल्म में पार्श्व संगीत के साथ। इसके बाद उन्होंने आसमान (१९५२) को संगीत दिया। गुरुदत्त की आरपार (१९५४) उनकी पहली हिट फिल्म थी। इसके बाद गुरुदत्त के साथ इनकी बनी जोड़ी ने मिस्टर एंड मिसेज़ 55 तथा सी आई डी जैसी फिल्में दीं। नय्यर ने मेरे सनम में अपने संगीत को एक नयी ऊंचाईयों पर ले गए जब उन्होंने जाईये आप कहाँ जायेंगे तथा पुकारता चला हूं मैं जैसे गाने दिये। उन्होंने गीता दत्त, आशा भोंसले तथा मोहम्मद रफी के साथ काम करते हुए उनके कैरियर को नयी ऊंचाईयों पर पहुंचाया। उन्होंने कभी लता मंगेशकर के साथ काम नहीं किया।
भारत में नस्लवाद
भारत में जातीय सम्बंध अथवा भारत में नस्लवाद भारतीय लोगों के अन्य नस्ल अथवा जातीयता के लोगों के साथ रवैये को प्रदर्शित करता है। भारत के प्रत्येक राज्य में इसकी लोकसंस्कृति, रहन सहन, लोकगीत, लोकनृत्य आदि में भिन्नता पायी जाती है।
रचनात्मक सम्बंध
विभिन्न क्षेत्रों के लोग एक दूसरे की संस्कृति–सभ्यता और रीति रिवाजों का सम्मान करते हैं। भारत में विविधता में एकता की परम्परा प्रचलित है जो इसके पंथनिरपेक्षता को प्रदर्शित करती है।
माकारीना (गीत)
"माकारीना " एक स्पैनिश नृत्य गीत है जिसे लॉस डेल रियो ने इसी नाम की एक महिला के लिए गाया है। 1994 के एल्बम ए मी मे गुस्ता में सम्मिलित यह गीत 1995 तथा 1996 के बीच एक अंतर्राष्ट्रीय हिट था, तथा तब से इसको चाहने वाले लोगों का समूह विद्यमान है। "बेसाइड बॉयज़ मिक्स" इस गीत का सर्वाधिक जाना जाने वाला संस्करण है, तथा इस गीत के बोल अंग्रेजी में हैं, जिसे किसी अज्ञात गायक ने गाया है। वीएच1 (VH1) ने इसे 2002 में "सर्वकालिक #1 महानतम एकल-हिट आश्चर्य" का स्थान दिया था।
गीत क्लेव लय के एक प्रकार का प्रयोग करता है। इस गीत को बिलबोर्ड के सर्वकालिक महानतम शीर्ष 100 का स्थान प्राप्त हुआ था। इसे बिलबोर्ड के सर्वकालिक महानतम लैटिन गीत का स्थान भी प्राप्त हुआ था। यह बिलबोर्ड का शीर्ष नृत्य गीत तथा 1955 के आधुनिक रॉक युग के प्रारंभ से #1 पर पहुंचने वाले पांच विदेशी गीतों में से एक भी है।
उत्पत्ति और इतिहास
अपने लाउंज कार्य के फलस्वरूप मार्च 1992 में लॉस डेल रियो को दक्षिणी अमेरिका आमंत्रित किया गया, तथा वेनेज़ुएला भ्रमण के समय उन्हें वेनेज़ुएला के एम्प्रेसैरियो (क्यूबा के वंशज) गुस्तावो सिस्नेरोस की निजी पार्टी में भी आमंत्रित किया गया था। वेनेज़ुएला के कई प्रमुख व्यक्ति उस रात उपस्थित थे जिनमें पूर्व राष्ट्रपति कार्लोस एन्ड्रेस पेरेज़ भी शामिल थे।
सिस्नेरोस ने एक स्थानीय फ्लामेंसो शिक्षिका डायना पेट्रीशिया क्यूबिलन हेरेरा द्वारा मेहमानों के लिए एक छोटे से प्रदर्शन का प्रबंध किया था, तथा क्यूबिलन के नृत्य कौशल को देख कर लॉस डेल रियो सुखद आश्चर्य से भर गए। अनायास, रोमेरो ने गीत का होने वाला कोरस वहीँ पर क्यूबिलन की सराहना स्वरुप गया, पर इसमें उसका नाम माग्दालीना था: "Dale a tu cuerpo alegría, Ma'dalena, que tu cuerpo e' pa' darle alegría y cosa' güena'" ("अपने आप को कुछ ख़ुशी दो, माग्दालीन, क्योंकि तुम्हारा शरीर ख़ुशी तथा अच्छी चीजें देने के लिए ही बना है"). एन्डेलूसियन संस्कृति में किसी महिला को "माग्दालीना" कहे जाने का अर्थ उसको मैरी माग्दालीना के कथित कामुक अतीत से धुंधले रूप से जोड़ना तथा अधिक सही रूप से उसको जिंदादिल तथा कामुक की उपमा देना होता है।
रिकॉर्ड तोड़ना तथा विश्वव्यापी प्रभाव
यह गीत मूल रूप से 1992 में रिकॉर्ड किया गया था तथा 1993 में इसे रुम्बा के रूप में विमोचित किया गया। यह इस गीत के पहले छह संस्करणों में से एक था जो कि लॉस डेल रियो से जुड़े थे। एक अन्य संस्करण ने, जो एक नया फ्लैमेंको रुम्बा पॉप फ्यूज़न थीम तथा जिसमें पूरी तरह स्पैनिश बोल थे, ने स्पेन तथा मेक्सिको में महत्वपूर्ण सफलता प्राप्त की. यह पोर्टे रिको में भी लोकप्रिय हुआ क्योंकि इसको अनाधिकारिक रूप से तत्कालीन गवर्नर पेद्रो रौसेलो के अभियान प्रसंग गीत के रूप में प्रयोग किया गया था, जो कि पोर्टे रिको की नयी प्रोग्रेसिव पार्टी के अंतर्गत टिकट पर पुनर्निर्वाचित होने के लिए लड़ रहे थे। कई क्रूज जहाजों के आधार होने के नाते, इस द्वीप के आगंतुकों को पोर्टे रिको में अपने प्रवास के दौरान यह गीत अक्सर सुनाई देता था। इससे समझा जा सकता है कि यह गीत किस प्रकार संयुक्त राष्ट्र के ऐसे शहरों में, जहां बड़ी संख्या में लैटिनो समाज था, विशेष रूप से मियामी तथा न्यू यॉर्क शहर, फैल गया था हिट हो गया।
1996 के मध्य में बेसाइड बॉयज़ द्वारा रीमिक्स किये जाने के बाद तथा गैमी नामांकित निर्माता कार्लोस डि यार्ज़ा द्वारा लिखे गए अंग्रेजी बोल जुड़ने के बाद यह विश्वव्यापी रूप से हिट हो गया। यह गीत यू.एस. बिलबोर्ड हॉट 100 एकल चार्ट्स में 14 हफ़्तों तक शीर्ष पर रहा, जो कि हॉट 100 चार्ट्स के इतिहास में सर्वाधिक लम्बी समयावधि है। अपने सुनहरे दिनों के दौरान, इस गीत को अक्सर पेशेवर एथलेटिक खेल, रैलियों, सम्मेलनों और अन्य स्थानों पर बजाया जाता था। कई लोगों का मानना ​​है कि समूह नृत्य का एक रिकॉर्ड 1996 में बनाया गया था जब 50,000 लोगों की भीड़ ने माकारीना गीत पर न्यू यॉर्क शहर के यैंकी स्टेडियम में एक साथ नृत्य किया था।
माकारीना 1996 तक लोकप्रिय रहा, परन्तु 1997 के अंत तक इसकी लोकप्रियता घटने लगी. इस गीत ने हॉट 100 चार्ट्स में 60 हफ़्तों तक रह कर सभी रिकॉर्ड तोड़ दिए. बेसाइड बॉयज़ रीमिक्स में याज़ू (जिसे संयुक्त राष्ट्र में याज़ के रूप में जाना जाता है) ट्रैक सिचुएशन का एक नमूना भी है - यह याज़ू गायक एलिसन मॉयेट का कहकहा है। इसके अतिरिक्त, कोरस में महिला गायन के नमूनों का प्रयोग दि फ़ार्म द्वारा उनके गीत "हायर एंड हायर (रीमिक्स)" में, उनके एल्बम स्पार्टाकस में किया गया है। इस महिला गायिका को बेसाइड बॉयज़ द्वारा लिया गया था तथा उसके ही अनुरोध पर उसका नाम शामिल नहीं किया गया। बेसाइड बॉयज़ ने संयुक्त राष्ट्र तथा विश्व का दौरा किया, तथा गायिका कार्ला वेनेसा को प्रदर्शित किया, हालांकि रीमिक्स में उनकी आवाज़ नहीं है।
1997 में, गीत की 11 मिलियन प्रतियां बिकी थीं। जबकि उनको गीत का सिर्फ 25% अधिशुल्क ही प्राप्त हो रहा था, रोमेरो व रुइज़ बहुत ही धनी हो गए थे। बीबीसी (BBC) समाचार सेवा के अनुसार, अकेले वर्ष 2003 के दौरान - गीत के आरंभिक विमोचन को एक दशक पूरा होने के बाद भी - रोमेरो और रुइज़ को अधिशुल्क के रूप में 250,000 अमरीकी डॉलर प्राप्त हुए. जूलियो इगलेशियस ने व्यक्तिगत रूप से गायन जोड़ी को बधाई देते हुए कहा: "मियामी में अंग्रेजी गायन में मेरी सफलता आपके आगे कुछ भी नहीं है; कम अंतर्राष्ट्रीय अनुभव के साथ डॉस हर्मानाज़ से बाहर आना, तथा स्पैनिश के इतने सारे रिकॉर्ड्स बेचना, इसके लिए दो जोड़े कोजोंस (बहुत साहस) की आवश्यकता है".
वीएच1 के 2002 के वृत्तचित्र 100 महानतम एक-हिट वाले चमत्कार में माकारीना को प्रथम स्थान प्राप्त हुआ था। माकारीना को वीएच1 के एक अन्य वृत्तचित्र 40 ऑसमली बैड नंबर 1 गीत में भी प्रथम स्थान प्राप्त हुआ था। हाल ही में, 2010 में, एओएल (AOL) रेडियो के मैथ्यू विल्केनिंग ने सर्वकालिक 100 सबसे बेकार गीतों की सूची में इसे 10वां स्थान दिया था, साथ ही यह आदेश भी दिया कि: "पहले: अपनी बांह को अपने कंधे की ऊंचाई पर, हथेली को नीचे रखते हुए, सीधा रखो. उसके बाद: डीजे को घूंसा मारो".
अमेरिकाज़ बेस्ट डांस क्रू पर, इसे नृत्य के लिए व्हैक ट्रैक चुनौती के रूप में दिया गया था, इसे रिंगमास्टर्स को दिया गया था।
यह गीत बहुत से ऑस्ट्रेलियाई स्कूलों में भी बहुत लोकप्रिय है, स्कूलों के शारीरिक शिक्षा पाठ्यक्रम में इसका नृत्य पढ़ाया जा रहा है।
ब्रिटेन में यह गीत जून 1996 में विमोचित हुआ था तथा अगस्त 17, 1996 में यह दूसरी पायदान के शीर्ष पर पहुंच गया था। इसे पहला स्थान स्पाइस गर्ल्स के गीत "वान्नाबी" के कारन नहीं प्राप्त हो पाया।
संगीत वीडियो
इस गीत के दो अलग अलग संगीत वीडियो हैं। सबसे आम संगीत वीडियो, जो कि विन्सेन्ट कल्वेट द्वारा निर्देशित था, 1996 में बनाया गया था, इसमें लॉस डेल रियो एक सफेद पृष्ठभूमि पर प्रदर्शन कर रहे थे। दस महिलायें भी (जिनमें तब अज्ञात ट्रेसी एलिस रॉस भी शामिल थीं) बैंड की धुन पर नृत्य कर रही थीं। इस संस्करण में दि ग्रेजुएट कि एक पंक्ति ("मैं आप के साथ छेड़खानी की कोशिश नहीं कर रही हूं!" ("I am not trying to seduce you!")) भी शामिल थी। जिसे बाद में संभावित कॉपीराइट मुद्दों के कारण निकाल दिया गया था। एक अन्य, इसी संगीत वीडियो के समान संस्करण श्वेत-श्याम में है तथा अधिक अनुदेशात्मक है जिसमें महिलाएं तथा पुरुष अधिक निर्दिष्ट गतिविधों पर नृत्य करते दिखाए गए हैं।
क्रिसमस संस्करण: "माकारीना क्रिसमस"
गीत की भारी सफलता की वजह से, गीत का एक क्रिसमस संस्करण 1996 के क्रिसमस मौसम के लिए बनाया गया था। इसमें मूल गीत के साथ ही पारंपरिक क्रिसमस कैरल्स की पंक्तियां भी लोकप्रिय बोलों के साथ ही शामिल की गयी थीं (विशेष रूप से इसमें "जॉय टु दि वर्ल्ड", "जिंगल बेल्स", "रूडोल्फ दि रेड-नोज्ड रेनडियर", "व्हाईट क्रिसमस" तथा "औल्ड लैंग साइन" शामिल किये गए थे).
संगीत वीडियो में, युवा महिला नर्तकियों को क्रिसमस की रंगीन पोशाक पहनाई गयी थी, लेकिन वहां मूल दस नर्तकियों के स्थान पर नौ ही नर्तकियां थीं। न्यू रूटीन को दिखने वाले दृश्य में (जिसका प्रयोग आजकल आमतौर पर किया जाता है), आठ नर्तकियों को दिखाया गया है जबकि उनमें से एक नौवीं नर्तकी के द्वारा पूरे कोरस में बदल कर दिखाई जाती है।
लॉस डेल मार संस्करण
गीत के इस संस्करण में लॉस डेल मार था तथा इसमें पेद्रो कैस्टानो को शामिल किया गया था। उनका संस्करण, जो कि मूल संस्करण के काफी समान था तथा उनमें भेद करना कठिन था, सर्वप्रथम 1995 में विमोचित हुआ था तथा पुनः मूल संस्करण के समान ही ब्रिटेन तथ ऑस्ट्रेलिया में भी विमोचित हुआ था। ब्रिटेन में यह चार्ट्स में केवल #43 तक ही पहुंच पाया, परन्तु चार्ट्स में दो महीनों तक बना रहा; हालांकि लॉस डेल रियो का संस्करण दूसरे स्थान तक पहुंचा। ऑस्ट्रेलिया में, लॉस डेल मार संस्करण को अधिक सफलता प्राप्त हुई और तथा यह नंबर दो पर आ गया जबकि लॉस डेल रियो का संस्करण अभी भी नंबर एक पर था। कनाडा में, 1995 में लॉस डेल मार का संस्करण म्यूजिकमार्च पर काफी लोकप्रिय तथा रेडियो में शीर्ष 40 पर था, तथा इसके कारण मूल गीत की लोकप्रियता प्रभावित हुई.
ट्रैक सूची
ऑस्ट्रेलियाई सीडी एकल
चिपमंक्स और चिपेट्स संस्करण
1996 में, एल्विन और चिपमंक्स तथा दि चिपेट्स ने गीत को, स्पेनिश तथा अंग्रेजी दोनों में ही, अपने एलबम में शामिल किया।Club Chipmunk: The Dance Mixes अंग्रेजी संस्करण उनका सबसे लोकप्रिय और पहचानने योग्य कवर बना रहा.
दि ग्रूवग्रास बॉयज़ संस्करण
1997 में, दि ग्रूवग्रास बॉयज़ ने माकारीना का स्थानीय संगीत संस्करण रिकॉर्ड किया, जिसके बोल पुनर्लिखित थे। यह प्रस्तुतिकरण हॉट कंट्री सौंग्स चार्ट में संख्या 70 तक आ गया तथा बब्लिंग अंडर हॉट 100 में संख्या 7 तक पहुंचा।
दि आर्ट ऑफ साउंड ग्रुप मिक्स
2008 में, लॉस डेल रियो ने माकारीना की 15वीं सालगिरह के सम्मान में गीत का एक रीमिक्स रिकॉर्ड किया। यह गीत, जिसे उनके एल्बम क्विन्सेनेरा माकारीना म, एन शामिल किया गया था, इसका निर्माण दि आर्ट ऑफ साउंड ग्रुप ने किया था तथा इसमें टी लोपेज़ तथा दि डी.ई.वाई. को शामिल किया गया था, इसे स्पैनिश व अंग्रेजी, दोनों में ही रिकॉर्ड किया गया था, इस पुनर्निर्माण को कुछ स्पैनिश संगीत स्टेशंस, जैसे डब्ल्यूएसकेक्यू-एफएम (WSKQ-FM), केवीवीजेड (KVVZ) तथा डब्ल्यूएमईजी पर सीमित प्रसारण प्राप्त हुआ।
यह गीत और एल्बम नवंबर 2008 में आईएमसी रिकॉर्ड द्वारा जारी किये गए जिन्होंने कहा "हमने माकारीना को मियामी में दि आर्ट ऑफ साउंड बॉयज़ तथा एल चीनो ड्रेडलॉयन व येजो जैसे कलाकारों की सहायता से पूरी तरह से पुनः आविष्कारित किया है, पर इसमें स्त्री भाव की कमी है, साथ ही कैश मनी रिकॉर्ड्स को धन्यवाद है कि हमें टी लोपेज़ मिल गयीं", आईएमसी (IMC) रिकॉर्ड्स टी लोपेज़ के संपर्क में आयीं जब वे लॉस एंजेल्स में कैन्डर इंटरटेनमेंट के लिए रिकॉर्डिंग कर रहें थीं।
विष्‍णु स्‍वरूप
विष्‍णु स्‍वरूप,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के मुजफ्फरनगर जिले के 410 - मुजफ्फरनगर विधान सभा निर्वाचन क्षेत्र से निर्दलीय की ओर से चुनाव में भाग लिया।
हॊन्नूरु (कर्नूलु)
हॊन्नूरु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ज़िन्दगी ज़िन्दाबाद (2000 फ़िल्म)
ज़िन्दगी ज़िन्दाबाद 2000 में बनी हिन्दी भाषा की फिल्म है।
मोनियर विलियम्स
(क) रुडीमेन्ट्स ऑफ हिन्दुस्तानी ग्रामर (1858)
(ख) हिन्दुस्तानी : प्राइमर एण्ड ग्रामर (1860)
(ग) प्रैक्टिकल हिन्दुस्तानी ग्रामर (1862)
मोनियर विलियम्स ने संस्कृत के शब्दभण्डार की बहुविषयक समृद्धि को लक्ष्य करके लिखा है कि संस्कृत का कोश बनाने वाले को लगभग सर्वज्ञ होना चाहिए। उनके कथनानुसार इंग्लैण्ड में यूनिवर्सिटी शिक्षा प्राप्त तरुण संस्कृत की वैज्ञानिक शब्दावली की सही-सही व्याख्या नहीं कर सकते।
अप्सरा नृत्य (कम्बोडिया)
अप्सरा नृत्य, कम्बोडिया का प्रसिद्ध नृत्य है जिसमें स्त्रियाँ सुन्दर और सुरुचिपूर्ण भावभंगिमाएँ प्रदर्शित करतीं हैं। इसकी वेशभूषा, अंकोरवाट के मन्दिर पर बने चित्रों से प्रेरित होती हैं।
लक्ष्मी नारायण प्रौद्योगिकी महाविद्यालय
लक्ष्मीनारायण इंस्टीट्यूट ऑफ टेक्नोलॉजी (संक्षिप्त 'एलआईटी' या 'एलआईटी नागपुर') (मराठी : लक्ष्मीनारायण तांत्रिक संस्था) नागपुर में स्थित एक इंजीनियरी महाविद्यालय है। इसकी स्थापना 1942 में हुई थी। यह केमिकल इंजीनियरिंग और प्रौद्योगिकी के क्षेत्र में उच्च शिक्षा का एक विश्वस्तरीय सरकारी संस्थान है। यह भारत में केमिकल इंजीनियरिंग के लिए सबसे पुराना और सर्वोत्तम इंजीनियरिंग कॉलेजों में से एक है। कैंपस प्लेसमेंट लगभग 100% हैं।
सुजतपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
कम्बोडिया के वैदेशिक सम्बन्ध
कम्बोडिया की सरकार का विश्व के अधिकांश देशों से राजनयिक सम्बन्ध हैं, जिनमें भारत, यूएसए, यूके, फ्रांस एवं कम्बोडिया के पड़ोसी देश भी हैं। कम्बोडिया सरकार, प्रमुख अन्तराष्ट्रीय संस्थाओं, जैसे संयुक्त राष्ट्र संघ, और इसकी विशिष्ट एजेन्सियों जैसे विश्व बैंक और अंतरराष्ट्रीय मुद्रा कोश आदि की सदस्य है। कम्बोडिया सरकार, एशियाई विकास बैंक, एशियन (ASEAN) और विश्व व्यापार संगठन (WTO) की भी सदस्य है। सन २००५ में बम्बोडिया ने पूर्वी एशिया शिखर सम्मेलन के उद्घाटन में भाग लिया था। सरकार पैसिफिक अलायन्स और शंघाई सहयोग संगठन की भी सदस्य है।
सुजतपुर,संभल (मुरादाबाद)
बाहरी कड़ियाँ
उत्तर प्रदेश के जिले (नक्शा)
शंकर-जयकिशन
शंकर जयकिशन (जिन्हें S-J के नाम से भी जाना जाता है), 1949 से 1971 तक एक साथ काम करते हुए हिंदी फिल्म उद्योग की एक लोकप्रिय और सफल भारतीय संगीतकार जोड़ी थी। उन्हें हिंदी फिल्म उद्योग के सर्वश्रेष्ठ रचनाकारों में से एक माना जाता है। बाद में, शंकर अकेले संगीत निर्देशक के रूप में कार्य करते रहे, फिर भी 1987 तक शंकर-जयकिशन के बैनर तले संगीत देते रहे|
शंकर
शंकर सिंह पुत्र राम सिंह रघुवंशी (15 अक्टूबर 1922 - 26 अप्रैल 1987) हैदराबाद के थे। अपने प्रारंभिक वर्षों के दौरान, शंकर ने तबला बजाया और कला को औपचारिक रूप से बाबा नासिर खानसाहिब से सीखा। कई वर्षों तक, शंकर ने प्रसिद्ध संगीतकार ख्वाजा खुर्शीद अनवर के शिष्य के रूप में अध्ययन किया, जिनके आर्केस्ट्रा में उन्होंने अभिनय किया। एसजे फैन्स एसोसिएशन इंटरनेशनल (एसजेएफएआई) द्वारा दिए गए नवीनतम ज्ञान के अनुसार, उनके करीबी रिश्तेदारों (अपनी बहनों के परिवारों) के अनुसार प्रतिकूल प्रचार के विपरीत कि वे अनपढ़ थे और स्कूल नहीं गये थे, यह सच नहीं है। वास्तव में, शंकर ने बंबई जाने से पहले हैदराबाद में अध्ययन किया था और 10 वीं कक्षा पास की थी। स्वतंत्रता पूर्व युग के 10 वीं कक्षा पास को किसी भी तरह से अनपढ़ नहीं माना जा सकता है।
ग्वाड मल्ला-जैतोल.१, चौबटाखाल तहसील
ग्वाड मल्ला-जैतोल.१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
योगेन्द्र शुक्ल
योगेन्द्र शुक्ल (1896 – 19 नवम्बर 1960) भारत के एक राष्ट्रवादी, स्वतंत्रता सेनानी थे। वे हिन्दुस्तान रिपब्लिकन ऐसोसिएशन के संस्थापकों में से एक थे। इनको कालापानी की सजा (सेलुलर जेल) भी हुई थी। बसवों सिंह के साथ मिलकर उन्होने बिहार में कांग्रेस समाजवादी पार्टी बनायी थी। इनके भतीजे बैकुण्ठ शुक्ल भी क्रान्तिकारी थे जिन्हें फांसी की सजा हुई थी।
सांता मारिया डेल ग्राज़ी
सांता मारिया डेले ग्राज़ी ("ग्रेस की पवित्र मैरी") उत्तरी इटली के मिलान में स्थित एक प्रसिद्ध चर्च और डोमिनिकन कॉन्वेंट है जो यूनेस्को की विश्व धरोहर स्थल है। इस चर्च में लियोनार्डो दा विंची द्वारा निर्मित 'द लास्ट सपर' का भित्ति चित्र है, जो कॉन्वेंट के रेफरी में है।
इतिहास
ड्यूक ऑफ मिलान फ्रांसेस्को I Sforza ने सेंट मैरी ऑफ द ग्रेसेस की मैरियन भक्ति को समर्पित एक पूर्व चैपल की साइट पर एक डोमिनिकन कॉन्वेंट और चर्च के निर्माण का आदेश दिया। मुख्य वास्तुकार, गिनीफोर्ट सोलारी ने कॉन्वेंट (गॉथिक नेव) का डिजाइन तैयार किया था, जो 1469 तक पूरा हो गया था। चर्च के निर्माण में दशकों लग गए। ड्यूक लुडोविको स्फोर्ज़ा ने चर्च को Sforza परिवार के दफन स्थल के रूप में काम करने का फैसला किया, और मठ और एप्स को फिर से बनाया, दोनों 1490 के बाद पूरे हुए। लुडोविको की पत्नी बीट्राइस को 1497 में चर्च में दफनाया गया था।
चर्च के एपीएस के डिजाइन को डोनाटो ब्रैमांटे के लिए जिम्मेदार ठहराया गया है, [ए] क्योंकि उनका नाम 1494 में चर्च की तिजोरियों में संगमरमर के एक टुकड़े में अंकित है। [उद्धरण वांछित] हालांकि, कुछ विवाद है कि उन्होंने चर्च पर काम किया था। बिल्कुल। एक स्रोत के अनुसार, 1492-1497 में ब्रैमांटे ने क्रॉसिंग और गुंबद के साथ-साथ ट्रान्ससेप्ट एप्स और एपीएस के साथ कॉयर पर काम किया; यह स्रोत ब्रैमांटे को एक योजना और भवन के खंड का श्रेय भी देता है। कुछ दस्तावेजों में अमादेओ नाम का उल्लेख है, संभवतः जियोवानी एंटोनियो अमादेओ। इस चर्च और सांता मारिया अल्ला फोंटाना के लिए अमादेओ के डिजाइन के बीच समानताएं हैं। [उद्धरण वांछित]
1543 में, क्राइस्ट को कांटों का मुकुट प्राप्त करते हुए चित्रित करने वाली टिटियन वेदी को पवित्र ताज के चैपल में स्थापित किया गया था, जो कि नैव के दाईं ओर स्थित है। 1797 में फ्रांसीसी सैनिकों द्वारा लूटी गई पेंटिंग अब लौवर में है। इस चैपल को गौडेन्ज़ियो फेरारी द्वारा कहानियों की जुनून के साथ चित्रित किया गया है। दरवाजे के पास ट्रिब्यून से सटे छोटे मठ में, जो यज्ञ की ओर जाता है, ब्रैमांटिनो द्वारा एक भित्ति चित्र है। चर्च में बर्नार्डो ज़ेनले द्वारा पुनरुत्थान और जुनून को दर्शाने वाले भित्ति चित्र भी थे।
संगीतकार और सेलिस्ट गियोवन्नी पेरोनी ने 1718-1720 तक कैथेड्रल में उस्ताद डि कैपेला के रूप में काम किया।
द्वितीय विश्व युद्ध
1943 में मित्र देशों की छापेमारी के परिणाम, द्वितीय विश्व युद्ध के दौरान, 15 अगस्त 1943 की रात को, एक संबद्ध हवाई बमबारी ने चर्च और कॉन्वेंट पर हमला किया। अधिकांश दुर्दम्य नष्ट हो गए थे, लेकिन कुछ दीवारें बच गईं, जिनमें द लास्ट सपर भी शामिल है, जिसे बचाने के लिए रेत से भरा हुआ था। इसे भविष्य के लिए बनाए रखने के लिए कुछ संरक्षण कार्य किए जाते हैं। यह माना जाता है कि वर्तमान और भविष्य के संरक्षण के काम आने वाली कई शताब्दियों तक पेंटिंग को सुरक्षित रखेंगे।
समकालीन
आजकल ओल्ड सैक्रिस्टी, या ओल्ड सैक्रिस्टी, जिसे डोनाटो ब्रैमांटे द्वारा डिजाइन और निर्मित किया गया है, एक डोमिनिकन कल्चरल सेंटर (सेंट्रो कल्चरल एले ग्राज़ी) की सीट है, जिसमें भाई आध्यात्मिकता, दर्शन, कला से संबंधित विभिन्न विषयों पर सम्मेलनों का आयोजन और मेजबानी करते हैं। संगीत समारोहों और कलात्मक प्रदर्शनियों के अलावा साहित्य और समाजशास्त्र।
कूडूरु (कृष्णा)
कूडूरु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
शेरोन चोई
शेरोन चोई  (जन्म चोई सुंग-जे; 1994-1995) एक दक्षिण कोरियाई-अमेरिकी दुभाषिया और फिल्म निर्देशक बोंग जून-हो के कोरियाई-अंग्रेज़ी दुभाषिया के रूप में उन्हें 2019-2020 के फ़िल्म अवार्ड सीज़न के दौरान व्यापक पहचान और प्रशंसा मिली।
प्रारंभिक जीवन और शिक्षा
चोई का जन्म 1994 या 1995 में सियोल, दक्षिण कोरिया में हुआ था। वह कम उम्र में संयुक्त राज्य अमेरिका चली गई और दस साल की उम्र में कोरिया लौट आई। चोई ने योंगिन में हंकुक एकेडमी ऑफ फॉरेन स्टडीज और सिनेमैटिक आर्ट्स स्कूल दक्षिणी कैलिफोर्निया विश्वविद्यालय में भाग लिया.
कैरियर
2018 की फिल्म बर्निंग के लिए प्रेस टूर के दौरान, चोई ने निर्देशक के लिए व्याख्या की ली चांग-डोंग। वह अप्रैल 2019 में बोंग जून-हो से मिलीं, जब उनसे उनके एक फोन साक्षात्कार की व्याख्या करने के लिए कहा गया, और 2019 कान्स फिल्म फेस्टिवल में उनके साथ थीं, जहां उनकी फिल्म पैरासाइट ने पाल्मे डी'ओर जीता. 77वें गोल्डन ग्लोब अवार्ड्स, 72वें राइटर्स गिल्ड ऑफ अमेरिका अवार्ड्स, और 92वें अकादमी पुरस्कार सहित, 2019-2020 के फिल्म पुरस्कार सत्र के दौरान चोई ने बोंग के दुभाषिया के रूप में काम करना जारी रखा। मई 2021 में, उन्होंने 93वें अकादमी पुरस्कार में सर्वश्रेष्ठ निर्देशक के लिए पुरस्कार प्रस्तुत करते हुए बोंग के लिए व्याख्या की।.